കുറവിലങ്ങാട് ദേവമാതാ കോളജില് നവീകരിച്ച ലാബുകള് വിദ്യാര്ത്ഥികള്ക്കായി സമര്പ്പിച്ചു കുറവിലങ്ങാട് ദേവമാതാ കോളജിലെ നവീകരിച്ച ലാബുകള് മാനേജര് ആര്ച്ച് പ്രീസ്റ്റ് റവ.ഡോ അഗസ്റ്റിന് കൂട്ടിയാനിയില് ആശീര്വദിക്കുന്നു കുറവിലങ്ങാട്: ദേവമാതാ കോളജിലെ നവീകരിച്ച ലാബുകള് ആശീര്വദിച്ച് സമര്പ്പിച്ചു. ബിരുദാനന്തരവിഭാഗം ഫിസിക്സ്, കെമിസ്ട്രി ലാബുകളാണ് നവീകരിച്ച് വിദ്യാര്ത്ഥികള്ക്കായി സമര്പ്പിച്ചത്. ലാബുകളുടെ ആശീര്വാദം കോളജ് മാനേജര് ആര്ച്ച്പ്രീസ്റ്റ് റവ.ഡോ. അഗസ്റ്റിന് കൂട്ടിയാനിയില് നിര്വഹിച്ചു. വൈസ് പ്രിന്സിപ്പല് ഫാ. മാത്യു കവളമ്മാക്കല്, ബര്സാര് റവ.ഡോ. ജേക്കബ് പണ്ടാരപറമ്ബില്, ഫാ. തോമസ് മലയില്പുത്തന്പുര, ഫാ. ജോസഫ് അമ്ബാട്ട്, ഫാ. മാത്യു പാലക്കാട്ടുകുന്നേല് , ഫാ. തോമസ് കൊച്ചോടയ്ക്കല് എന്നിവര് സഹകാര്മികരായി. പ്രിന്സിപ്പല് ഡോ. സുനില് സി. മാത്യുവിന്റെ നേതൃത്വത്തില് അധ്യാപക, അനധ്യാപകര് പങ്കെടുത്തു.